अदवास। सराड़ा उपखंड के मेवल क्षेत्र के कुआं, मिन्दोड़ा, पियावड़ी, थोरी गांव के बाशिंदे झील के किनारे बसे होने के बावजूद पानी के लिए तरस रहे हैं। पेयजल सप्लाई के लिए टंकियां 13 साल पहले बनी थी किंतु आज तक पानी की सप्लाई नहीं हुई है।
राज्य सरकार ने 2001 में अदवास जावद सेमाल जयसमंद जल परियोजना की स्वीकृति प्रदान की थी। योजना के तहत गांवों में पेयजल सप्लाई के लिए 29 टंकियों का निर्माण किया गया था।वार्ड पंच हीरालाल मीणा ने बताया कि पाइप लाइन की टेस्टिंग के बिना ही भुगतान कर दिया गया।
जबकि आज तक टंकियां रीती पड़ी हुई हैं। वार्ड पंच केशर सिंह ने बताया कि विभाग द्वारा बनाई गई टंकियों में अब तक पानी नहीं पहुंचा है, वहीं हैंडपंप खराब पड़े हैं और कुओं में जलस्तर गिर गया है।क्षेत्र की 3 पंचायतों के इक्का-दुक्का कुओं को छोड़कर सभी कुएं सूख चुके हैं या पानी कम रह गया है।
अदवास में 12, जावद में 15 व सेमाल मे 20 कुल 47 हैंडपंप खराब पड़े हैं। जिससे ग्रामीणों को परेशानी भुगतनी पड़ रही है।
बिजली नहीं मिलने से आ रही है समस्या
॥योजना के पंप हाउस को पूरी बिजली नहीं मिल रही है, इससे जलापूर्ति नहीं हो पा रही है।खराब हैंडपंप ठीक करने के निर्देश दे दिए गए हैं। इसके लिए आवश्यक सामग्री खरीदने के लिए भी बजट दे दिया गया है।
इन्द्रजीत नागर, अधिशासी अभियंता, पीएचईडी, सलूंबर
इन टंकियों में नहीं पहुंच रहा पानी
भरिया, पितावत, विणावत, वेलुआ, भूतवड़ा, मनिला, प्यावड़ी, मिंदोड़ा, कुआं, थोरी, जूना कुआं में पानी नहीं पहुंच रहा है। मोटीकाकर, राजपूत बस्ती, राजुओत, रोडावत, वेडिया, खनाखेड़ी में नियमित सप्लाई नहीं हो रही है।
उदयपुर- सेमाल रोड पर चक्का जाम करेंगे
पंस सदस्य मोहनलाल मीणा, पूर्व उपसरपंच केशर सिंह, भाजपा मंडल उपाध्यक्ष भगवतसिंह रोडावत व प्रतापसिंह ने कहा कि 15 दिनों में पानी की सप्लाई शुरू नहीं की गई तो जगत-जयसमंद उदयपुर-सेमाल रोड पर चक्का जाम किया जाएगा।
hin_Deva hin_Deva hin_Deva hin_Deva hin_Deva hin_Deva awa_Deva hin_Deva awa_Deva bho_Deva hin_Deva